open-index/open-wikipedia-markdown huggingface dataset:
யாழ்ப்பாண அரசர்களின் பட்டியல்

யாழ்ப்பாண வரலாற்று ஆய்வாளர்கள் அனைவரும், அதனையாண்ட அரசர்கள் பட்டியலுக்கு, *[[யாழ்ப்பாண வைபவமாலை]]யையே* முக்கிய ஆதாரமாகக் கொண்டுள்ளனர். எனினும் யாழ்ப்பாண வைபவமாலை தரும் அவர்களது காலம் பற்றிய தகவல்கள், கிடைக்கக் கூடிய ஏனைய தகவல்களுடன் பொருந்தி வராமையினால், வெவ்வேறு ஆய்வாளர்களுடைய முடிவுகளுக்கிடையே வேறுபாடுகள் காணப்படுகின்றன. கீழேயுள்ள பட்டியல் நல்லூர் சுவாமி ஞானப்பிரகாசர் (**ஞான**) எழுதி 1928ல் வெளியிடப்பட்ட *[[யாழ்ப்பாண வைபவ விமர்சனம்]]*, மற்றும் 1926ல் வெளிவந்த, முதலியார் செ. இராசநாயகம் (**இராச**) அவர்களுடைய  *[[பழங்கால யாழ்ப்பாணம்]] (Ancient Jaffna)* என்ற ஆங்கில நூல் ஆகியவற்றில் காணப்படும் காலக்கணிப்பைத் தருகிறது.  

 
 

**அரசர் பெயர்** 
**ஞான** 
**இராச**

 

 

கூழங்கை ஆரியச்சக்கரவர்த்தி அல்லது காலிங்க ஆரியச்சக்கரவர்த்தி 
கி.பி 1242 
கி.பி 1210
 

 

குலசேகர சிங்கையாரியன் 
 
கி.பி 1246


 

குலோத்துங்க சிங்கையாரியன் 
 
கி.பி 1256
 

 

விக்கிரம சிங்கையாரியன் 
 
கி.பி 1279
 

 

வரோதய சிங்கையாரியன் 
 
கி.பி 1302
 

 
 

மார்த்தாண்ட சிங்கையாரியன் 
 
கி.பி 1325
 


 
குணபூஷண சிங்கையாரியன் 
 
கி.பி 1348
 

 

வீரோதய சிங்கையாரியன் 
கி.பி 1344 
கி.பி 1371
 


 
சயவீர சிங்கையாரியன் 
கி.பி 1380 
கி.பி 1394
 

 

குணவீர சிங்கையாரியன் 
கி.பி 1414 
கி.பி 1417
 


 
கனகசூரிய சிங்கையாரியன் 
 
கி.பி 1440
 


 
**1450ல் கோட்டே அரசனின் பிரதிநிதியான சப்புமால் குமாரயா யாழ்ப்பாணத்தைக் கைப்பற்றினான்** 

 
 

 
 


 

 

சப்புமால் குமாரயா அல்லது செண்பகப்பெருமாள் 
 
கி.பி 1450
 
 

**1467ல் யாழ்ப்பாணம் மீண்டும் கனகசூரிய சிங்கையாரியன் வசம் வந்தது** 

 
 

 
 


 

 
 

 கனகசூரிய சிங்கையாரியன் 
 
கி.பி 1467
 



 சிங்கை பரராசசேகரன் 
 
கி.பி 1478
 


 
சங்கிலி 
கி.பி 1519 
கி.பி 1519
 

 
**1560ல் யாழ்ப்பாணத்தைப் போர்த்துக்கீசர் கைப்பற்றிச் சங்கிலியைப் பதவியினின்றும் அகற்றினர்**

 
 

 
 


 

 

புவிராஜ பண்டாரம் 
 
கி.பி 1561
 



காசி நயினார் 
 
கி.பி 1565
 



பெரியபிள்ளை 
 
கி.பி 1570
 


 
புவிராஜ பண்டாரம் 
 
கி.பி 1572
 


 
எதிர்மன்னசிங்கம் 
 
கி.பி 1591
 


 
அரசகேசரி (பராயமடையாத வாரிசுக்காக) 
 
கி.பி 1615
 

 

சங்கிலி குமாரன் (பராயமடையாத வாரிசுக்காக) 
 
கி.பி 1617
 


**1620ல் போர்த்துக்கீசரால் யாழ்ப்பாணம் மீண்டும் கைப்பற்றப்பட்டு, அவர்களின் நேரடி ஆதிக்கத்துள் கொண்டுவரப்பட்டது**

## உசாத்துணைகள்
* ஞானப்பிரகாசர், சுவாமி., *[[யாழ்ப்பாண வைபவ விமர்சனம்]]: தமிழரசர் உகம்*, ஏசியன் எஜுகேஷனல் சர்வீசஸ், புது டில்லி, 2003 (முதற் பதிப்பு 1928, அச்சுவேலி)


பகுப்பு:யாழ்ப்பாண அரசு
இக்கோல் டெஸ் பியூக்ஸ் ஆர்ட்ஸ்

thumb|வலது|இக்கோல் கவின்கலைக் கல்லூரி
**இக்கோல் டெஸ் பியூக்ஸ் ஆர்ட்ஸ்** (École des Beaux-Arts ) என்பது பிரெஞ்சு மொழியில், கவின்கலைக் கல்லூரி என்னும் பொருள் தருவது. இப் பெயரில் பிரான்ஸில் பல கலைக் கல்லுரிகள் உள்ளன. பழையதும், பிரபலமானதுமான நிறுவனம் பாரிஸில் அமைந்துள்ளது.

இவற்றின் பட்டியல் கீழே தரப்பட்டுள்ளது:

* இக்கோல் நஷனேல் சுப்பீரியர் டெஸ் பியூக்ஸ் ஆர்ட்ஸ், பாரிஸ் [École nationale supérieure des beaux-arts (Ensba)]
* இக்கோல் நஷனேல் டெஸ் பியூக்ஸ் ஆர்ட்ஸ் டி டிஜொன், டிஜொன் [École nationale des beaux-arts de Dijon]
* இக்கோல் நஷனேல் டெஸ் பியூக்ஸ் ஆர்ட்ஸ் டி பூர்ஜெஸ், பூர்ஜெஸ் [École nationale des beaux-arts de Bourges]
* இக்கோல் நஷனேல் டெஸ் பியூக்ஸ் ஆர்ட்ஸ் டி நான்ஸி, நான்ஸி [École nationale des beaux-arts de Nancy]
* இக்கோல் நஷனேல் டெஸ் பியூக்ஸ் ஆர்ட்ஸ் டி லியன், லியன் [École nationale des beaux-arts de Lyon]

கனடாவிலுள்ள மொன்றியல், கியூபெக்கிலும் ஒரு இக்கோல் நஷனேல் டெஸ் பியூக்ஸ் ஆர்ட்ஸ் உள்ளது.

## வெளி இணைப்புகள்

* இக்கோல் டெஸ் பியூக்ஸ் ஆர்ட்ஸ், பாரீஸ்

பகுப்பு:பல்கலைக்கழகங்களும் கல்லூரிகளும்
யாழ்ப்பாண வைபவமாலை

**யாழ்ப்பாண வைபவமாலை** (Yalpana Vaipava Malai) என்பது யாழ்ப்பாணத்தின் வரலாற்றைக் கூறவென எழுந்த ஒரு நூலாகும். 18 ஆம் நூற்றாண்டில் வாழ்ந்த மயில்வாகனப் புலவர் என்பவரால்,கி.பி 1736 ஆம் ஆண்டளவில் அக்காலத்திலிருந்த ஒல்லாந்த அதிகாரியொருவரென நம்பப்படும் மேக்கறூன் என்பவரின் வேண்டுகோளுக்கிணங்க இது எழுதப்பட்டதாக, இந்நூலிலுள்ள சிறப்புப் பாயிரச் செய்யுளொன்றினால் அறியப்படுகிறது. இது ஐக்கிய தேசியக் கட்சியினால் யாழ்ப்பாணப் பொது நூலக எரிப்பின் போது அழிக்கப்பட்டது.

கைலாய மாலை, வையாபாடல், பரராசசேகரன் உலா மற்றும் இராசமுறை போன்ற நூல்களை முதல் நூல்களாகக் கொண்டே வைபவமாலையை இயற்றினாரென்று மேற்படி செய்யுளில் புலவர் எடுத்துக் கூறியுள்ளார். யாழ்ப்பாணத்தையாண்ட ஆரியச் சக்கரவர்த்திகள் கால வரலாறுபற்றிக் கூடிய அளவு தகவல்களைக் கொண்டுள்ள தற்போது கிடைக்கக்கூடிய நூல் இதுவேயாகும். எனினும் மேற்படி காலப்பகுதியின் இறுதியின் பின் 150 தொடக்கம் 200 ஆண்டுகள் வரை கழிந்த பின்னரே இந் நூல் எழுதப்பட்ட காரணத்தால், பல்வேறு நிகழ்வுகளின் காலங்கள் தொடர்பிலும், மேலும் பல விடயங்களிலும், பிழைகளும், குழப்பங்களும் நேர்ந்துள்ளதாகச் சில ஆய்வாளர்கள் கூறுகின்றனர். எனினும் யாழ்ப்பாண வரலாறு தொடர்பில் இந் நூலின் பெறுமதியைக் குறைத்து மதிப்பிடுவதற்கில்லை.

## உள்ளடக்கம்
இந் நூல் ஆரம்பத்தில் இராமாயணத்திலிருந்து, இராம இராவண யுத்தத்தின்பின் ஏற்பட்ட விபீஷணன் ஆட்சியைத்தொட்டுப் பின் மகாவம்சத்திலிருந்து, வட இந்தியாவிலிருந்து வந்த விஜய ராஜனின் கதையையும், அவன் பின் அரியணையேறிய அவன் தம்பியின் மகனாகிய பண்டுவாசனதும் கதைகூறிப் பின் அவன் வம்சத்தில் வந்த ஒருவனிடமிருந்து தென்னிந்தியப் பாணன் ஒருவன் பரிசாகப்பெற்ற மணற்றிடர் என்ற இடம் யாழ்ப்பாணமான கதைகூறி யாழ்ப்பாணத்தின் வரலாற்றைத் தொடங்குகிறது. இலங்கையின் மேற்குக்கரையிலுள்ள திருக்கேதீஸ்வரத்தின் புனரமைப்பு, கிழக்குக்கரையிலுள்ள திருக்கோணேஸ்வரம், தெற்கிலுள்ள சந்திரசேகரன் கோயில் மற்றும் வடகரையிலுள்ள திருத் தம்பலேஸ்வரம் என்பவற்றை விஜய ராஜனின் திருப்பணிகளாக இந்நூல் கூறுகிறது. பின்னர் யாழ்பாடியின் வரவுக்கு முன்னரே வன்னியர்களின் குடியேற்றம் பற்றியும் பேசப்படுகிறது.

யாழ்பாடிக்குப் பின் யாழ்ப்பாணத்திலேற்பட்ட குழப்பநிலையைத் தொடர்ந்து, தென்னிந்தியாவிலிருந்து, கூழங்கைச் சக்கரவர்த்தி அழைத்துவரப்பட்டமை, நல்லூர் இராஜதானியின் தோற்றம், யாழ்ப்பாணத்தில் மேலும் தமிழர்களின் குடியேற்றம்,
என்பவற்றை விபரிக்கும் இந்நூல், தொடர்ந்து இந் நாட்டையாண்ட மன்னர்கள் பற்றியும் அவர்கள் காலத்தில் நடந்த முக்கிய சில சம்பவங்கள் பற்றியும் சுருக்கமாக விபரந் தருகிறது. போர்த்துக்கீசரிடம் யாழ்ப்பாணம் வீழ்ச்சியடைய முன் நடந்த சம்பவங்களிலும், காலப்பகுதிகளிலும் குழப்பம் ஏற்பட்டுள்ளது.

போர்த்துக்கீசர் ஆட்சிபற்றியும், பின்னர் அவர்களின் வீழ்ச்சிபற்றியும் கூறும் இந்நூல், ஒல்லாந்தரின் ஆட்சிபற்றியும் ஓரளவுகூறி நிறைவுபெறுகிறது.

ஒல்லாந்தர் ஆட்சியின்போது அவ்வரசின் அதிகாரியொருவரின் வேண்டுகோளின் பேரில் எழுதப்பட்ட இந் நூலில் காணப்படும் ஒல்லாந்தர் ஆட்சிபற்றிய சில கடுமையான விமர்சனங்களும், பிரித்தானியர் ஆட்சிபற்றி வருகின்ற பகுதிகளும், பிற்காலத்தில் சேர்க்கப்பட்டவை என்பது ஆய்வாளர்கள் கருத்தாகும்.

## இவற்றையும் பார்க்கவும்
* யாழ்ப்பாண வைபவ விமரிசனம் - தமிழரசர் உகம் ஆக்கியோன் நல்லூர், சுவாமி ஞானப்பிரகாசர்

## மேற்கோள்கள்


## வெளி இணைப்புகள்
* யாழ்ப்பாண வைபவ மாலை (நூலகம்)
* ஈழ வரலாற்றுப் பரப்பில் யாழ்ப்பாண வைபவ மாலை - சி. பத்மநாதன், நூலகம் திட்டத்தில்

பகுப்பு:யாழ்ப்பாண வரலாறு
பகுப்பு:ஈழத்து நூல்கள்
பகுப்பு:18 ஆம் நூற்றாண்டுத் தமிழ் நூல்கள்
பகுப்பு:யாழ்ப்பாண அரசு
கூழங்கைச் சக்கரவர்த்தி

யாழ்ப்பாணத்து வரலாற்று நூலான யாழ்ப்பாண வைபவமாலையின்படி, யாழ்ப்பாண இராச்சியத்தை ஆண்ட ஆரியச் சக்கரவர்த்திகள் வம்சத்தின் முதலாவது மன்னன் **கூழங்கைச் சக்கரவர்த்தி**யாவான். இவன் தென்னன் நிகரானவன் என்று போற்றப்படுவதால் பாண்டியர் கீழ் ஆட்சி புரிந்த பாண்டிய அமைச்சன் என்று கூறுவோரும் உண்டு. வையாபாடல் இப் பெயரின் வடமொழியாக்கமான **கோளுறு கரத்துக் குரிசில்** என்ற பெயரில் இவனைக் குறிப்பிடும். இவன் கை ஊனமுற்று இருந்த காரணத்தால், "கூழங்கையன்" என அழைக்கப்பட்டுப் பின்னர் "கூழங்கைச் சக்கரவர்த்தி" அல்லது "கூழங்கை ஆரியச்சக்கரவர்த்தி" எனப் பெயர் பெற்றதாகக் கூறப்படுகிறது.

"மணற்றிடர்" என்று அன்று அழைக்கப்பட்ட யாழ்ப்பாணத்தைப் பரிசாகப் பெற்ற யாழ்ப்பாணனே, இந்தியாவிலிருந்து, தசரதன் மைத்துனனான குலக்கேது என்பவனின் மகனான கூழங்கைச் சக்கரவர்த்தியைக் கூட்டிவந்து முடிசூட்டினான் என வையாபாடல் கூற, சோழ வம்சத்தில் வந்த திசையுக்கிர சோழனுடைய மருமகனான சிங்ககேது என்பவனுடைய மகனே இவனெனவும், யாழ்பாடியின் பின் அரசனில்லாதிருந்த யாழ்ப்பாணத்தை ஆள இந்தியாவிலிருந்து இவனைப் பாண்டிமழவன் என்னும் ஒருவன் அழைத்து வந்ததாகவும் யாழ்ப்பாண வைபவமாலை கூறும். வையா பாடலின்படி இவனுடைய ஆட்சித் தொடக்கம் கலியுக ஆண்டு 3000 (கி.மு. 101) ஆகும். தற்கால ஆய்வாளர்கள் பலர் இதனை ஏற்றுக்கொள்வதில்லை.

தமிழ்ப் படைகளின் உதவியுடன் இலங்கைமீது படையெடுத்து அப்போதைய தலைநகரமான பொலநறுவையைத் துவம்சம் செய்த கலிங்க மாகன் எனும் கலிங்கத்து இளவரசனே **காலிங்கச் சக்கரவர்த்தி** என்னும் பெயருடன் தனியரசு நடத்தினான் என்றும் இப்பெயரே திரிபடைந்து **கூழங்கைச் சக்கரவர்த்தி**யானதென்பதும், சுவாமி ஞானப்பிரகாசர், முதலியார் செ.இராசநாயகம் போன்றோருடைய கருத்து. தற்போது இதற்குப் போதிய ஆதரவு இல்லை.

**கூழங்கைச் சக்கரவர்த்தி**யின் காலம் கி.பி 13 ஆம் நூற்றாண்டு என்பதே தற்போது பரவலாக ஏற்றுக்கொள்ளப்படும் காலக் கணக்கு ஆகும்.

இவ்வரசனே நல்லூர் நகரைக் கட்டியவன் என வைபவமாலை குறிப்பிடுகிறது. இவன் சிங்கைநகர் என அழைக்கப்பட்ட இன்னொரு இடத்திலிருந்தே ஆண்டான் என்றும், 15 ஆம் நூற்றாண்டிலேயே நல்லூர் கட்டப்பட்டது என்பதும் சிலருடைய கருத்து. எனினும் நல்லூர் மட்டுமே ஆரியச்சக்கரவர்த்திகளுடைய தலைநகராக அமைந்திருந்ததென்பதே இன்று பொதுவாக ஏற்றுக்கொள்ளப்படும் கருத்தாகும்.

## மேற்கோள்களும் குறிப்புகளும்


பகுப்பு:யாழ்ப்பாண அரசர்கள்
மார்க்கஸ் விட்ருவியஸ் பொல்லியோ

பொதுவாக விட்ருவியஸ் என்று அழைக்கப்படும் **மார்க்கசு விட்ருவியசு பொல்லியோ** (Marcus Vitruvius Pollio), ஒரு ரோமானிய எழுத்தாளரும், கட்டிடக்கலைஞரும், பொறியியலாளருமாவார். இவர் கி.மு முதலாவது நூற்றாண்டளவில் வாழ்ந்தவர். ஆரம்பத்தில் ரோமானியச் சக்கரவர்த்தியான சூலியசு சீசருக்குக் கீழும், பின்னர் முதலாம் அகட்டசுக்குக் கீழும் பொறியியலாளராகப் பணியாற்றினார். பணியிலிருந்து இளைப்பாறிய பின் 10 தொகுதிகளைக் கொண்ட கட்டிடக்கலை பற்றிய தனது நூலை எழுதினார். இதுவே இன்று கிடைக்கக் கூடிய காலத்தால் முற்பட்ட கட்டிடக்கலை நூலாகக் கருதப்படுகிறது.

அன்றைய **ஆர்க்கிடெக்சர்** (கட்டிடக்கலை என்பது இன்றைய பொருள்) என்ற துறையினுள், கட்டிடக்கலை, நகர அமைப்பு, நிலத்தோற்ற அமைப்பு (Landscape), துறைமுகங்கள், கடிகாரம், நீர்காவி அமைப்புகள் (Aquaducts), பம்பிகள், இயந்திரங்கள் எனப் பலவகையான விடயங்களும் அடங்கியிருந்ததனாற் போலும், இவர் எழுதிய புத்தகம் மேற்படி எல்லா விடயங்களையும் எடுத்தாள்கிறது.இவற்றைவிட இசை, மருத்துவம் போன்ற விடயங்கள் பற்றியும் இப்புத்தகத்தில் குறிப்புகள் உள்ளன.

இவர் ஒரு புகழ் பெற்ற கட்டிடக்கலைஞராகவும், அவர்காலத்தின் அறிவுத்துறைகளிலும், தொழில்நுட்பத்திலும், பரந்த புலமையுள்ளவராகவும் போற்றப்படுகின்ற அதேவேளை, இவர் தன் காலத்துக்கு முந்தியகாலத்து விடயங்கள் பற்றியே சிலாகித்து எழுதியுள்ளாரென்றும், பழமைவாதியாக விளங்கினாரென்றும் இவரைக் குற்றம் சாட்டுபவர்களும் உள்ளனர். மனித சமுதாயத்துக்குப் புதிதாக எதையும் இவர் வழங்கவில்லை என்றும் இவர்கள் கூறுகின்றனர்.

## வெளியிணைப்புகள்
* ''The Ten Books on Architecture'' இலத்தீன் மூலமும், ஆங்கில மொழிபெயர்ப்பும்.
* ''The Ten Books on Architecture'' பர்சியஸ் கிளாசிக் சேமிப்பு (Perseus Classics Collection) தளத்திலிருந்து. இலத்தீன் மற்றும் ஆங்கில உரைகள். படிமங்கள். இலத்தீன் பகுதிக்கு அகராதி இணைப்புகள் உண்டு.
* இலத்தீன் உரை, பதிப்பு 2

பகுப்பு:கட்டிடக் கலைஞர்கள்
பகுப்பு:கிமு 1ஆம் நூற்றாண்டு பிறப்புகள்
பகுப்பு:முதலாம் நூற்றாண்டு இறப்புகள்
பகுப்பு:இலத்தீன் எழுத்தாளர்கள்
சியேர்ஸ் கோபுரம்

thumb|right|சிகாகோ நதியிலிருந்து காணக்கூடிய சியேர்ஸ் கோபுரத்தின் தோற்றம்
**சியேர்ஸ் கோபுரம்** (Sears Tower) சிகாகோ, இலினாயிசிலுள்ள ஒரு வானளாவி (skyscraper) ஆகும். கட்டுமானப்பணிகள் 1970 ஆகஸ்ட் மாதத்தில் தொடங்கி, 1973 மே 4ல் இதன் அதியுயர் உயரத்தை அடைந்தது. இது கட்டி முடிக்கப்பட்டபோது, நியூயார்க்கிலிருந்த உலக வர்த்தக மைய இரட்டைக் கோபுரங்களை உயரத்தில் விஞ்சி உலகின் அதியுயர்ந்த கட்டிடம் என்ற பெருமை பெற்றது. இது 110 மாடிகளைக்கொண்ட 443 மீட்டர் (1454 அடி) உயரமுள்ளதாகும். இக்கட்டிடத்தின் உச்சியிலுள்ள இரண்டு தொலைக் காட்சி அண்டனாக்கள் உட்பட இந்த அமைப்பின் மொத்த உயரம் 520 மீட்டர் (1707 அடி) ஆகும். உச்சியிலுள்ள அலங்கார ஈட்டியமைப்பு உட்பட, 542 மீட்டர் உயரமான, மலேசியா, கோலாலம்பூரிலுள்ள, பெட்ரோனாஸ் கோபுரங்கள் 1997ல், உலகின் அதியுயர்ந்த கட்டிடம் என்ற பெருமையை, சியேர்ஸ் கோபுரத்திடமிருந்து தட்டிக்கொண்டது. சியேர்ஸ் கோபுரம், ஐக்கிய அமெரிக்காவின் அதியுயர்ந்த அலுவலகக் கட்டிடம் என்ற பெருமையையும், அதன் பிரதான வாயிலுக்கருகிலுள்ள நடைபாதையிலிருந்து, அண்டெனா உச்சிவரையுள்ள உயரத்துக்கான உலக சாதனையையும், இன்னும் தக்கவைத்துக்கொண்டுள்ளது. உலகின் அதி உயரமான கூரையைக் கொண்ட கட்டிடம் என்ற பெயரையும், அதிகூடிய உயரத்திலுள்ள மக்கள் பயன்படுத்தக்கூடிய தளம் என்ற பெயரையும், அண்மையில், சீன குடியரசில் கட்டப்பட்ட, தாய்ப்பே 101 என்ற கட்டிடத்திடம் இழந்தது. சிகாகோவின் பரவலாக அறியப்படும் சுற்றுலாத் தலமாக அறியப்படுகிறது.

இக் கோபுரத்தின் மேல் தட்டிலுள்ள அவதானிப்புத் தளம், சுற்றுலாப் பயணிகள் மத்தியில் பெயர் பெற்றது.

காற்றுள்ள நாளில், இக் கட்டிடம் ஊசலாடுவதை உல்லாசப் பயணிகள் அனுபவத்தில் அறிந்துகொள்ள முடியும். இங்கிருந்து, ஒரு தெளிவான காலநிலையுள்ள நாளில், இல்லினோயிசின் பரந்த சமவெளிக்கு மேலாகவும், மிச்சிகன் ஏரிக்கு மேலாகவும், நெடுந்தூரம் பார்க்க முடியும்.

இவ்வளவு உயரத்திலிருந்து பார்க்கக் கூடிய வசதியிருந்தும், சிகாகோவின் இரவுக் காட்சியையும், ஏரிக் காட்சியையும் காண்பதற்கு, ஜோன் ஹன்னொக் கட்டிடம் கொண்டுள்ளது போன்ற ஒரு நல்ல அமைவிடம், சியேர்ஸ் கோபுரத்துக்கு இல்லை.

## இவற்றையும் பார்க்கவும்
* ஐக்கிய அமெரிக்காவிலுள்ள 50 அதியுயர் கட்டிடங்கள்
* உலகின் அதியுயர் அமைப்புகள்

பகுப்பு:ஐக்கிய அமெரிக்க வானளாவிகள்
பீசாவின் சாய்ந்த கோபுரம்

**பீசாவின் சாய்ந்த கோபுரம்** (*Leaning Tower of Pisa இத்தாலியம்  )*) இத்தாலியின் பீசா நகரில் உள்ள பீசா பேராலயத்தின் மணிக்கோபுரமாகும். இது நிமிர்ந்து நிற்பதற்கே கட்டப்பட்டதாயினும், ஆகஸ்ட் 9, 1173ல் கட்டுமானம் ஆரம்பிக்கப்பட்ட போதே சாயத் தொடங்கியதாகக் கூறப்படுகிறது.

நிலத்திலிருந்து கோபுரத்தின் உயரம் 55 மீட்டர் ஆகும். இதன் நிறை . என்று கணிக்கப்பட்டுள்ளது. இதன் தற்போதைய சரிவு சுமார் 10%. இது 297 படிகளைக் கொண்டுள்ளது. 

இத்தாலிய அரசாங்கம் இந்த சாயும் கோபுரம் விழுந்து விடாமல் பாதுகாக்க உதவும்படி 1964, பெப்ரவரி 27ல் கோரிக்கை விடுத்தது. 

1990, சனவரி 7ல் இக் கோபுரம் பாதுகாப்புக் காரணங்களுக்காக, பொதுமக்களுக்கு மூடப்பட்டது. 

அண்மையில் கோபுரத்தின் சரிவுக் கோணத்தைக் குறைப்பதற்காகச் சில கட்டுமானப் பணிகள் நடைபெற்றன. 10 ஆண்டு வேலைகளுக்குப்பின் 2001, சூன் 16ல் மீண்டும் பொதுமக்களுக்குத் திறந்துவிடப்பட்டது. 

## மேற்கோள்கள்

## வெளி இணைப்புகள்
* Official Website 
* http://www.pbs.org/wgbh/nova/pisa/

பகுப்பு:இத்தாலி
சீன வங்கிக் கோபுரம்

**சீன வங்கிக் கோபுரம்** (சுருக்கம்: BOC கோபுரம்) இது ஹொங்கொங்கில் அமைக்கப்பட்டுள்ள சீன வங்கியின் தலைமையகம் ஆகும். இதன் அமைவிடம் ஹொங்கொங் தீவின் , சென்ட்ரல் மற்றும் மேற்கு மாவட்டத்தில் இலக்கம்-1 கார்டன் வீதி, சென்ட்ரல் நகரில் உள்ளது. உலகில் அதிக வானளாவிகளைக் கொண்ட நாடாக ஹொங்கொங்காக விளங்கியப்போதும், ஹொங்கொங் கட்டிக்கலையின் தனித்துவமானச் சின்னமாக இந்த **சீன வங்கிக் கோபுரம்** விளங்குகின்றது என்பது குறிப்பிடத்தக்கது. இதனை ஹொங்கொங்கின் அடையாளச் சின்னம் (Hong Kong's icon) என்றும் குறிப்பிடுவர்.

## கட்டட வடிவமைப்பு
இந்த கட்டடத்தை வடிவமைத்த கட்டடக் கலைஞரின் பெயர் **யெஹ் மிங் பெய்**  *(Ieoh Ming Pei)* எனும் அமெரிக்கச் சீனராகும். தனது கட்டட வடிவமைப்புத் துறையில் பல விருதுகளையும் இவர் பெற்றவராவர். இவரை சுருக்கமாக இவரின் பெயரின் முதலெழுத்துக்களைக் கொண்டு ஐ. எம். பெய்) என அழைக்கப்படுகிறார். இக்கட்டடத்தின் உயரம் (1,033.5 அடிகள்) 315 மீட்டராகும். கட்டடத்தின் முனையில் பொருத்தப்பட்டிருக்கும் இரண்டு கூர்முனைகளின் உயரத்தையும் சேர்த்து கணக்கிட்டால் இதன் முழு உயரம் (1,205.4 அடிகள்) 367.4 மீட்டராகும். இக்கட்டடம் 72 மாடிகளை கொண்டுள்ளது. இக்கட்டடம் கட்டிமுடிக்கப்பட்ட காலகட்டத்தில் (1989 - 1992) ஹொங்கொங்கின் அதிக உயரமான கட்டடமாக இது விளங்கியது. அக்காலகட்டத்தில் ஆசியாவிலேயே அதிக உயரமான கட்டமாகவும் இதுவே விளங்கியுள்ளது. தற்போது இதனை விடவும் உயரமான கட்டடங்கள் பல ஹொங்கொங்கில் எழுந்துள்ளன. இருப்பினும் இக்கட்டடத்தின் வடிவமைப்பு இதன் தனித்துவத்தை க் காட்டி நிமிர்ந்து நிற்கிறது. கட்டடத்தைச் சுழ பசுமையான மரங்களும், குறும் நீர்வீழ்ச்சிகளும், பூங்காவுமாக காண்போரின் கண்களை கொள்ளை கொள்ளும் வகையில் வடிவமைக்கப்பட்டுள்ளன. ஹொங்கொங் வரும் சுற்றுலா பயணிகளை ஈர்க்கும் கட்டடங்களில் இதுவும் ஒன்றாகும்.

இந்த சீன வங்கி கோபுரம் குறித்து, சீனப் பாரம்பரியக் கட்டடக்கலை பெங் சுயி நிபுணர்கள் இதன் கூரிய விளிம்புகள் குறித்து விமர்சித்துள்ளனர். இந்த விளிம்புகள் இரவு நேரத்தில் வெள்ளை மின் கோடுகளாக மிளிரும்.

## வரலாறு
இக்கட்டிடம் கட்டப்பட்டிருக்கும் நிலப்பரப்பு, பிரித்தானியரினால் கட்டப்பட்ட பழமையான கட்டிடங்களில் ஒன்றான முறே இல்லம் அமைக்கப்பட்டிருந்த இடமாகும். இந்த முறே இல்லத்தின் ஒவ்வொரு கற்களாகப் பெயர்த்தெடுத்து, அவற்றை அப்படியே கடல் வழியூடாக கப்பலில் ஏற்றிச்சென்று ஹொங்கொங் தீவின் கிழக்கில், ஸ்டேன்லி எனும் இடத்தில் அதன் வடிவமைப்போ, கட்டிடச் சிதைவோ இல்லாமல் அப்படியே மீளெழுப்பப்பட்டுள்ளது. அதன் பின்னர் அந்த முறே இல்லம் அமைந்திருந்த நிலப்பரப்பில் 1985 ஆம் ஆண்டு சீன வங்கிக் கோபுரத்திற்கான கட்டுமானப் பணிகள் ஆரம்பம் ஆகின. கட்டிட நிர்மானப் பணிகள் நிறைவடைந்து, 1990 ஆம் ஆண்டு, மே மாதம் 7 ஆம் திகதி கட்டிடம் திறந்து வைக்கப்பட்டது.

## கட்டிட மாடிகள்
72 மாடிகளைக் கொண்ட இந்தக் கட்டிடத்தில் அடிப்பகுதியில் உள்ள 19 மாடிகள் வரையிலான பகுதியும், கட்டிடத்தின் முனைப்பகுதியில் 4 மாடிகளையும் சீன வங்கியின் பணிகளுக்காக பயன்படுத்தப்படுகிறது. ஏனைய மாடிகள் அனைத்தும் பிற நிறுவனங்களுக்கு குத்தகைக்கு கொடுக்கப்பட்டுள்ளன.

## துணை நூல்கள்
*மு. அப்பாஸ் மந்திரி. (2001). *உலக நாடுகளும் விவரங்களும்*. சென்னை: குட்புக்ஸ் பதிப்பகம்.

## வெளி இணைப்புகள்
* சீன வங்கி தலைமையகம், ஹொங்கொங்
* புகைப்படக் காட்சி

பகுப்பு:ஹொங்கொங் தீவு
பகுப்பு:ஹொங்கொங்கின் கட்டடங்கள்
பகுப்பு:கோபுரங்கள்
கட்டிட வகைகள்

கட்டிடவகைகள் சிலவற்றின் பட்டியல் கீழே தரப்பட்டுள்ளது. இது சகல வகைகளையும் உள்ளடக்கிய முழுமையான பட்டியல் அல்ல. முழுமையான பட்டியலொன்றை உருவாக்குவதற்கான முதற்படியாகும். 

குறிப்பிட்ட தனிக் கட்டிடங்களுக்கு, கட்டிடங்களின் பட்டியல் பார்க்கவும்.

***வர்த்தகக் கட்டிடங்கள்:**
**வங்கி
**சந்தை
**அலுவலகம்
**கடை
**பேரங்காடி (Shopping mall)
**பங்குச்சந்தை(Stock exchange)
**பெருஞ்சந்தை(Supermarket)

***தொழில்துறை சார்ந்த கட்டிடங்கள்:**
**தொழிற்சாலை

***குடியிருப்புகள்:**
**அடுக்ககம்
**தங்கு விடுதிகள் 
**வீடு 

***கல்வி சார்ந்த கட்டிடங்கள்:**
**கல்லூரி
**பாடசாலை
**பல்கலைக்கழகம்
**நூலகம்
**கண்காட்சியகங்கள்
**அருங்காட்சியகம்
***ஒவியக் காட்சியகங்கள்

***பொழுதுபோக்குக்குரிய கட்டிடங்கள்:**
**கலையரங்கம் (Theater)
***நாடக அரங்கம்
***திறந்த அரங்கம் (Amphitheater)
***Concert hall
***திரையரங்கு
***Opera house
***ஒத்தின்னியம்

***அரச கட்டிடங்கள்:**
**செயலகம்
**அரண்மனை
**நாடாளுமன்றம்

* **மருத்துவம் சார்ந்த கட்டிடங்கள்:**
**மருத்துவமனை

***படையினர் கட்டிடங்கள்:**
**படைத்தளம்
**கோட்டை
**காவற்கோபுரம்

***களஞ்சியம்:**
**கிட்டங்கி

***வாகனத் தரிப்பிடம்:**
**பல்தளத் தரிப்பிடம்
**கொட்டகை

***விளையாட்டு தொடர்பான கட்டிடங்கள்:**
**உடற்பயிற்சிக் கூடம்
**உள்ளக விளையாட்டரங்கு
**விளையாட்டு மைதானம்
**நீச்சல் குளங்கள்

***சமயம்சார்ந்த கட்டிடங்கள்:**
**தேவாலயம்(Church)
***பசிலிக்கா
***பேராலயம்
***கட்டிடம்|சிற்றாலயம்
**இந்துக்கோயில்
**புத்தகோயில்
**குருதர்பார்
**மசூதி

***சமாதிகள்:**
**பிரமிட்

***பயணம்:**
**விடுதி(Hotel)
***Motel
**மடங்கள்
***பயணவழி மடங்கள்
***கோயில் மடங்கள்
***சந்தை மடங்கள்

***போக்குவரத்து நிலையங்கள்:**
**வானூர்தி நிலையம்
**பேருந்து நிலையம்
**பாதாள தொடர்வண்டி நிலையம்
**தொடர்வண்டி நிலையம்
**துறைமுகம்
***கலங்கரை விளக்கம்

***வேறு பயன்பாட்டுக்குரிய கட்டிடங்கள்:**
**மணிக்கூட்டுக் கோபுரம்

பகுப்பு:கட்டிடக்கலை
பலவகை வீடுகளின் பட்டியல்

உலகம் முழுவதிலும், மனிதர்கள் வாழ்வதற்காகக் கட்டப்பட்ட, சிறிதும் பெரிதுமான பல நூறு வகையான வீடுகள் காணப்படுகின்றன. இவற்றைக் கட்ட பயன்படுத்தப்பட்ட பொருட்கள், அமைந்துள்ள இடம், வீட்டின் அளவு என்பன எப்படியிருந்தாலும், இவை அனைத்துமே, மனித இனத்தின் வரலாறு, பண்பாடு போன்ற கூறுகள் தொடர்பில் ஏராளமான தகவல்களைத் தம்முள் அடக்கிவைத்துள்ளன. இவற்றில் பொதிந்துள்ள தத்துவங்களும், குறியீட்டு அர்த்தங்களும் ஆர்வத்தை தூண்டுபவை. உலகிலுள்ள பல்வேறு இனங்களும், இனக்குழுக்களும், தங்கள் வாழிடங்களில் அமைத்துக்கொண்டுள்ள வீடுகள் சில கீழே பட்டியலிடப்பட்டுள்ளன.



**பெயர்**
**இனம்** 
**அமைவிடம்** 
**விபரங்கள்**



இக்லூ
எஸ்கிமோவர்
வடதுருவப் பகுதிகள்
&nbsp;



தெப்பீ
செவ்விந்தியர்
&nbsp;
&nbsp;



இன்கா
&nbsp;
&nbsp;
&nbsp;


யூர்ட்
மொங்கோல்
&nbsp;
&nbsp;


நூத்கா வீடு
&nbsp;
வடமேற்கு அமெரிக்கா
&nbsp;


வைவாய் வீடு
&nbsp;
குயானா, தெ.அமெரிக்கா
&nbsp;



&nbsp;
&nbsp;
&nbsp;
&nbsp;
பனிக் கட்டிக் குடில்

thumb|250px|பனிக் கட்டிக் குடில்

**பனிக் கட்டிக் குடில்** அல்லது **இக்லூ** (*Igloo*) என்பது பனிக்கட்டிகளைக்கொண்டு கட்டப்படும் வீடுகளாகும். ஆர்க்டிக் பகுதிகளில் வாழ்கின்ற எஸ்கிமோவர்கள் இவ்வாறான வீடுகளைக் கட்டுகிறார்கள். இவ்வீடுகள் பார்ப்பதற்கு இது அரைக்கோள வடிவம் கொண்டதாகத் தோற்றமளிக்கிறது. என்றாலும் உண்மையில் இது பரவளையவுரு (paraboloid) வடிவம் கொண்டது.  இந்த வடிவம் மிக அழுத்தத்தில் அந்த பனிகட்டிகள் ஒன்றோடொன்று இணைந்து இருப்பதற்கு உதவுகிறது. பனிக் கட்டிக் குடில் பெரும்பாலும், கனடாவின் கனடாவின் வட எல்லையில் வாழும் பழங்குடிகளான இனூயிட் மக்களோடு சம்பந்தப்படுத்தப்படுகிறது. இங்கே மழைக் காலத்தில் வேட்டையாடுபவர்களால் இந்தப் பனிக்கட்டி வீடுகள் தற்காலிக வாழும் இடங்களாகப் பயன்படுத்தப்படுகின்றன.

வெட்டி அவற்றை உகந்த முறையில் அடுக்குவதற்கு இடந்தரும் வகையில், போதிய அளவு பலமுள்ளவையாக, இக்லூ கட்டப் பயன்படும் பனிக்கட்டிகள் இருக்கவேண்டியது அவசியம். காற்றினால் அடித்துவரப்பட்ட பனியே பனிக் கட்டிக் குடில் கட்டச் சிறந்ததெனக் கூறப்படுகின்றது. இது பனிக்கட்டிப் பளிங்குகளை ஒன்றுடனொன்று பிணைத்து, இறுக்கமாக்க உதவுகிறது. பனிக்கட்டிக் குற்றிகளை வெட்டியெடுக்கும்போது உண்டாகும் பள்ளம், வழமையாகப் பனிக் கட்டிக் குடில் உட்பகுதியின் கீழ் அரைவாசியாக அமைகின்றது. வாயிற் கதவைத் திறக்கும் போது காற்று உள்ளேசெல்வதையும், வெப்ப இழப்பையும் தடுப்பதற்காகப் பெரும்பாலும் வாயிலில் ஒரு குறுகிய சுரங்கப்பாதை அமைக்கப்படும். பனிக்கட்கிகள் வெப்பத்தை கடத்தாத தன்மை கொண்டிருப்பதால்,  மனிதர் வாழும் இக்லூக்களின் உட்பகுதி ஆச்சரியப்படத்தக்க வகையில் இதமானதாக இருக்கும்.

thumb|300px|பனிக் கட்டிக் குடில் வெட்டுமுகப்படம்

மத்திய எஸ்கிமோவர், சிறப்பாக, டேவிஸ் நீரிணையைச் சுற்றி வாழ்பவர்கள், உள்ளே வாழும் பகுதியைத் தோலால் மூடுவார்கள். இது உள்ளேயுள்ள வெப்பநிலையை 2°ச இலிருந்து 10-20°ச வரை உயர்த்தக்கூடியது.

கட்டிடக்கலைரீதியில் பனிக் கட்டிக் குடில் தனித்துவமானது. தாங்கும் அமைப்பு எதுவுமின்றியே, தனித்தனிப் பனிக்கட்டிகளை தாங்களே ஒன்றையொன்று தாங்கும்படி அடுக்குவதன்மூலம் இதன் அரைக்கோளவடிவ "கவிமாடம்" ஐக் கட்டியெழுப்ப முடியும்.

"இக்லூ", என்பது இனுக்டிடுட் மொழியில் "வீடு" என்ற பொருள்படும்.

பொதுவாக மூன்று வகை பனிவீடுகள் உண்டு. அவற்றின் பரப்பளவும், நோக்கமும் வெவ்வேறானவை. மிகச் சிறிய பனிக்கட்டி வீடுகள் தற்காலிகத் தங்குதலுக்கு அதாவது ஓரிரு இரவுகள் மட்டும் தங்க இவை பயன்படுகின்றன. நடுத்தர அளவு இக்ளூக்கள் குடும்பமாக வாழ்வதற்கு ஏற்றவை. இவை ஒரே ஒரு அறை கொண்டவை. இதில் ஒன்று அல்லது இரண்டு குடும்பங்கள் தங்க முடியும். அடுத்தடுத்து பல வீடுகள் இப்படிக் கட்டப்படும். குடியிருப்பு அல்லது கிராமமாக இவை விளங்கும்.

அடுத்து மிகப் பெரிய பனிக்கிடில் என்பது இரண்டு பகுதிகளைக் கொண்டதாக இருக்கும். ஒன்று தற்காலிகமாகத் தங்குவதற்கும். மற்றொன்று நிரந்தரமாகத் தங்குவதற்கும். இவற்றில் ஐந்து அறைகள்கூட இருக்கும். அதிகபட்சம் இருபதுபேர்கூடத் தங்கலாம். சிலசமயம் சின்னச் சின்ன பனிக்குடில்களைச் சுரங்கப்பாதைகளின் மூலம் இணைத்துப் பல குடும்பங்கள் அங்கே தங்கப் பயன்படுத்துவது உண்டு.
## பின்வருவனவற்றையும் பார்க்கவும்
* எஸ்கிமோ
* கிறீன்லாந்து
* பனி
* பனிமனிதன்
* இக்லூலிக்
* பனி விடுதி

## மேற்கோள்கள்

பகுப்பு:பனி
பகுப்பு:வாழிடம்
பகுப்பு:வீட்டு வகைகள்
1 கனடா சதுக்கம்

**1 கனடா சதுக்கம்** (1 Canada Square) என்பது  இலண்டன் மாநகரில் உள்ள கேனரி வார்ஃப் என்னுமிடத்தில் அமைந்துள்ள ஒரு உயரமான கட்டிடமாகும். 1990 முதல் 2010 வரை ஐக்கிய இராச்சியத்தில் இதுவே மிகவுயர்ந்த கட்டிடமாக மதிக்கப்பட்டது. 50 மாடிகள் கொண்ட இக்கட்டிடம் தரை மட்டத்தில் இருந்து 720 அடி உயரம் (235 மீட்டர்) அளவுக்கு வானில் உயர்ந்து நின்றது. 2012 ஆம் ஆண்டில் கட்டிமுடிக்கப்பட்ட சார்டு கட்டிடம் 1 கனடா சதுக்கத்தின் இருபது ஆண்டுகால சாதனையை முறியடித்து முதல் இடத்தைப் பிடித்தது. இக்கட்டிடத்தின் உயரம் 1016 அடிகள் ( 309.6 மீட்டர்) ஆகும்.ஹட்டேர்ஸ்பீல்ட் (Huddersfield) என்னுமிடத்திலுள்ள, 330 மீட்டர் உயரமான எம்லே மூர் தொலைக்காட்சிக் கம்பமே நாட்டின் அதி உயரமான "அமைப்பு" ஆகும்.

## பெயர்க்காரணம்
ரீச்மன் குடும்பத்துக்குச் சொந்தமான, ஒலிம்பியாவும், யோர்க்கும் என்ற கனடாவைச் சேர்ந்த நிறுவனத்தினால் கட்டப்பட்டமையாலேயே, இக்கட்டிடத்துக்குக் கனடா சதுக்கம் என்ற பெயர் வந்தது. "கனரி வார்வ்" (Canary Wharf ) பகுதியைக் கட்டும் முயற்சியில் இந் நிறுவனம் வங்குரோத்து நிலையடைந்தது.இக்கட்டிடம் "கனரி வார்வ்"இன் (Canary wharf) ஒரு பகுதியாக இருப்பதால், இது **கனரி வார்வ் கோபுரம்** என்றும் அழைக்கப்படுகிறது.

## உட்கட்டமைப்பு
சீசர் பெல்லி என்ற முதன்மை கட்டிடக்கலை வல்லுநர் 1 கனடா சதுக்கத்தை வடிவமைத்தார். முக்கியமாக உலக நிதிநிறுவனம் மற்றும் எலிசபெத் கோபுரம் ஆகிய கட்டிடங்களை அடிப்படையாக நினைத்தே இவர் இச்சதுக்கத்தை வடிவமைத்தார். துருப்பிடிக்காத எஃகு இந்த அழகிய கட்டிடத்தின் மேற்புறத்தை அலங்கரிக்கிறது. இச்சதுக்கத்தின் உச்சியில் உள்ள ஒளிரும் பிரமீடு விமானங்களுக்கான எச்சரிக்கை விளக்காக இருருப்பதுதான் இச்சதுக்கத்தின் மிகமுக்கியமான தனிச்சிறப்பு ஆகும். தனித்துவமாகத் தெரியும் இந்த பிரமீடு உச்சிமுடி கடல்மட்டத்தில் இருந்து 800 அடி (240 மீட்டர்) உயரத்தில் உள்ளது.

## அலுவலகம்
கீழ் தரைத் தளத்தில் சில சில்லறை வணிகக் கடைகள் இடம்பெற்றிருந்த போதிலும் இச்சதுக்கத்தில் முதன்மையாக அலுவலகங்கள் இடம்பெற்றன. 1 கனடா சதுக்கத்தில் அலுவலகங்கள் அமைந்திருப்பது பெரிய ஒரு கௌரவமாகக் கருதப்பட்டது. சனவரி 2013 நிலவரப்படி மதிப்புமிக்க இச்சதுக்கத்தின் அனைத்து பகுதிகளும் அலுவலகங்களாய் நிரம்பியிருந்தன 
இச்சதுக்கம்  இலண்டனின் மைல்கல் என அங்கீகரிக்கப்பட்டது. இதனால் திரைப்படங்கள்,தொலைக்காட்சி மற்றும் இதர  ஊடகங்களில் இதன் புகழ்பரவி அனைவரின் கவனத்தையும் ஈர்த்தது. ஐக்கிய இராச்சியத்தில் உள்ள உயரமான கட்டிடங்கள் என்று பட்டியலிடப்பட்டதனால் இச்சதுக்கம் மேலும் பலருடைய கவனத்தை ஈர்ப்பது  தொடர்கிறது .

## தாக்குதல்
1996 ல், இங்கு, ஐரிஷ் குடியரசு இராணுவம் (IRA) என்ற தீவிரவாத இயக்கம் குண்டுத் தாக்குதல் நடத்தியது.

## மேற்கோள்கள்

## இவற்றையும் பார்க்கவும்

*இலண்டனின் உயரமான கட்டிடங்கள்
## வெளி இணைப்புகள்
*Skyscrapernewsல் 1 கனடா சதுக்கம் பற்றிய கோப்பு 

பகுப்பு:ஐக்கிய இராச்சியத்தில் உள்ள வானளாவிகள்
191 பீச்ட்றீ கோபுரம்

**191 பீச்ட்றீ கோபுரம்** (பொதுவாக "பீச்ட்றீ" கோபுரமென்றே அழைக்கப்படுகிறது) அட்லான்டாவின் நான்காவது உயரமான வானளாவியாகும். 50 மாடிகளையும், 235 மீட்டர் உயரத்தையும் கொண்ட இக் கட்டிடம், உலகின் மிக உயர்ந்த 200 கட்டிடங்களுள் ஒன்றாகும்.

மிகவும் அழகிய தோற்றம் கொண்ட இக் கட்டிடம், 1991, மற்றும் 1998 ஆம் ஆண்டுகளுக்கான போமா (BOMA) விருதைப் பெற்றது. இதன் இரண்டு கோபுரங்களினதும் முகப்புகளுக்கு "ரோசா தாந்தே" எனும் கருங்கல் பலகைகள் பதிக்கப்பட்டுள்ளன. யன்னல்கள், சாம்பல் நிற கண்ணாடிகளால் ஆனவை. ஒவ்வொரு கோபுரமும், இரவில் ஒளியூட்டப் படுகின்ற உச்சிகளைக் கொண்டுள்ளன.

கட்டிடக்கலை நிறுவனங்களான கெண்டால்/ஹீற்றன் அசோசியேற் நிறுவனமும், ஜோன்சன்/பர்கீ ஆர்க்கிட்டெக்ட் நிறுவனமும் இக்கட்டிடத்தை வடிவமைத்துள்ளன. இக்கட்டடம் முன்னாள் முக்கிய விடுதியாகிய மஜஸ்டிக் விடுதி இருந்த இடத்தில் கட்டப்பட்டுள்ளது.

## உசாத்துணை

## வெளி இணைப்புகள்

* One Ninety One Peachtree Tower at Cousins Properties

பகுப்பு:ஐக்கிய அமெரிக்க வானளாவிகள்
அல் அக்சா பள்ளிவாசல்

**அல் அக்சா பள்ளிவாசல்** (அரபு:المسجد الاقصى, *மஸ்ஜித் அல்-அக்ஸா*) யெருசலேமிலுள்ள, **[[மாஜெத் குன்று]]** அல்லது **அல்-ஹாரம் ஆஷ்-ஷெரிப்** (Noble Sanctuary) எனப்படும், சமயக் கட்டிடத் தொகுதியின் ஒரு பகுதியாகும்.

இசுலாம்களின் மரபுப்படி முகமது நபி அவர்களின் விண்ணேற்றம் இங்கிருந்தே நிகழ்ந்தது என்பது இசுலாமியர்களின் நம்பிக்கை ஆகும். இதன் காரணமாக, இந்த பள்ளிவாசல் முஸ்லிம்களின் மூன்றாவது புனிதமான பள்ளிவாசலாகக் கருதப்படுகிறது. பாறைக் குவிமாடம் இற்குப் பின்னர் (கிபி 690), கிபி 710 இல், உமயாட்டுகளால் மரத்தாலான முதலாவது அல் அக்ஸா பள்ளிவாசல் கட்டப்பட்டது. இது குறைந்தது 5 தடவையாவது மீளக்கட்டப்பட்டுள்ளது. நிலநடுக்கத்தினால், ஒரு தடவையாவது, முற்றாக அழிந்துள்ளது. கடைசியாக, பெரிய மீளமைப்பு 1035 ஆம் ஆண்டு நடைபெற்றது.

அல் அக்சா பள்ளிவாசலே யெருசலேமிலுள்ள மிகப்பெரிய பள்ளிவாசலாகும். 5000 பேர்வரை உள்ளேயும், வெளியிலுமிருந்து தொழக்கூடிய வசதிகள் உண்டு. இக்கட்டிடத்தில், சிலுவைபடையினர்களின் (Crusader) பாணியுட்பட பல பாணிகளின் கலவை காணப்படுகிறது. சிலுவைபடையினர் யெருசலேமைக் கைப்பற்றி வைத்திருந்தபோது, இந்த பள்ளிவாசல் ஓர் அரண்மனையாகப் பயன்படுத்தினார்கள். முற்காலத்தில் யூத ஆலயம் இருந்த இடத்தில் இந்த பள்ளிவாசல் கட்டப்பட்டது என்ற நம்பிக்கையில், அப்பொழுது இது *சொலமனின் ஆலயம்* என அழைக்கப்பட்டது. அவ்வப்போது, அல்-அகசா ஆக்கிரமிப்பு யூத தேசமான இஸ்ரேலின் ராணுவ தீவிரவாதிகளின் தாக்குதலுக்கு இலக்காக இருந்தது எனினும், பெரும்பாலான தாக்குதல்கள், பாலஸ்தீன மற்றும் ஜோர்டான் பாதுகாப்புப் படைகளால் முறியடிக்கப்பட்டது

இம் பள்ளிவாசலின் சுற்றுமதிலின் ஒருபகுதியான மேற்குச் சுவர் யூதர்களின் வணக்கத்துக்குரியதாக இருப்பதால், யெரூசலத்தின் ஒரு சிறிய பகுதியான இது முசுலிம்கள், யூதர்களுக்கிடையேயான முறுகல் நிலைக்குக் காரணமாகக் கூடியது.

## உசாத்துணை

## வெளி இணைப்புகள்
* Noble Sanctuary: அல்-அக்ஸா பள்ளிவாசல் 
* 1969 தகராறு பற்றிய அறிக்கை  *[[த டைம்ஸ்]]* இலிருந்து.

பகுப்பு:இசுலாமியப் புனித இடங்கள்
பகுப்பு:பாலத்தீனத்தில் உள்ள பள்ளிவாசல்கள்
கருநாடக இசைக் கருவிகள்

இசைக்கருவிகள் பொதுவாக மூன்று பிரிவுகளாகப் பிரிக்கப்படலாம். பெரும்பாலும் உலோகத்தால் செய்யப்பட்ட நரம்புகளைத் தட்டி இசை உருவாக்குகின்ற அடிப்படையிலமைந்த கருவிகள், **நரம்பு வாத்தியங்கள்** என்று அழைக்கப்படுகின்றன. துளைகளினூடாக அல்லது அதிர்வு மூலம் ஒலியுண்டாக்கும் ஒரு பொருள்மீது காற்றுச் செலுத்துவதன் மூலம் இசை உருவாவதை அடிப்படையாகக் கொண்ட வாத்தியங்கள் **காற்று வாத்தியங்கள்** எனப்படுகின்றன. தாள லயத்தை உருவாக்கும் கருவிகள் **தாள வாத்தியங்கள்** ஆகும்.

## கர்நாடக இசைக் கருவிகளின் பட்டியல்

### நரம்பு வாத்தியங்கள்
* யாழ்
* வீணை2
* தம்புரா
* வயலின்
*கோட்டு வாத்தியம்

### காற்று வாத்தியங்கள்
* புல்லாங்குழல்
* நாதஸ்வரம்
* முகவீணை

### தாள வாத்தியங்கள்
* தவில்
* மிருதங்கம்
* கஞ்சிரா
* கடம்
* மோர்சிங்
* ஜலதரங்கம்
* உடுக்கை
* சல்லாரி

## உசாத்துணை
*இசைக் கருவிகள் 

பகுப்பு:கருநாடக இசை
பகுப்பு:கருநாடக இசை குறித்த பட்டியல் கட்டுரைகள்
பகுப்பு:வலைவாசல் கருநாடக இசை
கடம்

thumb|கடம்
**கடம்** () கருநாடக இசையுடன் தொடர்புடைய தென்னிந்தியத் தாள வாத்தியக் கருவிகளில் ஒன்றாகும். இது மிக எளிமையான ஓர் இசைக்கருவி ஆகும். இதுவொரு பெரிய மண் பானையில் தட்டுவதன் மூலம் ஒலி எழுப்பப்படும் இசைக்கருவியாகும். கட இசைக்கலைஞர்கள் அமர்ந்த நிலையில் கடத்தின் வாயைத் தன் வயிற்றோடு ஒட்டவைத்துக்கொண்டு இரண்டு கைகளாலும் அடித்து வாசிப்பார். 

சில வித்துவான்கள் கடத்தைத் தூக்கிப் போட்டு அது கீழே வரும்போது தாளத்திற்கேற்ப ஒலி எழுப்புவர்.

கருநாடக இசைக் கச்சேரிகளைப் பொறுத்தவரை, மிருதங்கத்தைப்போல இன்றியமையாத ஓர் இசைக்கருவியாக இல்லாவிட்டாலும், பல இசை நிகழ்ச்சிகளில் கடம் பயன்படுத்தப்படுகின்றது. 

வாய்ப்பாட்டு இசை நிகழ்ச்சிகளுக்கு இடையிலும், தனி நிகழ்ச்சிகளாகவும் நடைபெறும். மிருதங்கம், கடம், கஞ்சிரா, தவில் போன்ற கருவிகள் சேர்ந்த தாளவாத்தியக் கச்சேரிகளில், கடத்தின் பங்கு ரசிகர்களால் ரசிக்கப்படுகிறது.

## கடம் தயாரிப்பு
தமிழ் நாடு, சிவகங்கை மாவட்டத்திலுள்ள மானாமதுரை மட்பாண்ட தயாரிப்புகளுக்குப் பிரசித்தி பெற்ற இடமாகும். இங்கு தயாரிக்கப்படும் கடத்துக்கு தனிச் சிறப்பு உண்டு.

மானாமதுரையில் பரம்பரையாக கடம் செய்யும் ஒரு குடும்பத்தைச் சேர்ந்த மீனாட்சி அம்மாள் என்ற பெண்ணுக்கு 2013 ஆம் ஆண்டு இந்திய மத்திய அரசின் சங்கீத நாடக அகாதமி விருது வழங்கி கௌரவித்தது. 

## மேற்கோள்கள்

## வெளியிணைப்புகள்
* பிசையும் மண்ணில் இசை
* இசையில் சர்வதேசத்தையும் அதிர வைக்கும் மானாமதுரை கடம்
* ''Portrait of a ghatam-maker''
* Pots with musical prowess கட தரங்கிணி என அழைக்கப்படும் ஒரு புதிய வகை இசை நிகழ்ச்சி குறித்த கட்டுரை

பகுப்பு:தாள இசைக்கருவிகள்
பகுப்பு:தமிழர் இசைக்கருவிகள்
பகுப்பு:கருநாடக இசைக்கருவிகள்
நடன வகைகள் பட்டியல்

## இந்திய பாரம்பரிய நடனங்கள்

* பரத நாட்டியம்
* குச்சிப்புடி
* கதகளி
* மோகினி ஆட்டம்
* ஒடிசி
* மணிபூரி

## இந்திய கிராமிய நடனங்கள்

* தென்னிந்தியக் கிராமிய நடனங்கள்
** தேவராட்டம்
** தொல்லு குனிதா
** தண்டரியா
** கரகம்
** கும்மி
** கூட்டியாட்டம்
** படையணி
** கோலம் (நடனம்)
** லவா
** நிக்கோபாரிய நடனம்

* வடஇந்தியக் கிராமிய நடனங்கள்
** டும்ஹால்
** ரூவ்ப்
** லாமா நடனம்
** பங்கி நடனம்
** பங்காரா
** ராஸ்
** கிட்டா
** தம்யால்
** டுப்
** லகூர்
** துராங்
** மாலி நடனம்
** தேரா தலி

*கிழக்கிந்தியக் கிராமிய நடனங்கள்
** நாகா நடனம்
** ஹஸாகிரி
** மூங்கில் நடனம்
** நொங்கிறேம்
** பிகு
** தங்-டா
** கர்மா
** பொனுங்
** பிரிதா ஓர் வ்ரிதா
** ஹுர்க்கா பாவுல்
** காளி நாச்
** கண்ட பட்டுவா
** பைக்
** தல்காய்

* மேற்கிந்திய நடனங்கள்
** கெண்டி
** பகோரியா நடனம்
** ஜாவார்
** கர்பா
** தாண்டியா
** காலா
** டிண்டி
** மண்டோ

## மேற்கத்திய நடனங்கள்
* பாலே (மேற்கத்திய மரபு நடனம்)
* டிஸ்கோ
* போல்கா
* லம்பாடா
* லிம்போ (கிடையான குச்சிக்கு கீழே வளைந்து ஆடுவது)

## இலத்தீன நடனங்கள்
* சால்சா
* தாங்கோ

## பிளமேன்கோ நடனங்கள்
முதன்மைக் கட்டுரை: *[[பிளமேன்கோ நடனங்கள்]]*
## [[பாலி நடனம்]]
* லெகாங் நடனம்
* பாரிஸ் நடனம்
* ரெஜாங் நடனம்

## மேற்கோள்கள்

## வெளி இணைப்புகள்

*இந்தியாவின் புகழ் பெற்ற நடனங்கள் 

*
குச்சிப்புடி

**குச்சிப்புடி**  (தெலுங்கு: కూచిపూడి) இந்தியாவின் ஆந்திரப் பிரதேச மாநிலத்தில் வளர்ந்த ஒரு பண்டைய நடன நாடக வடிவமாகும். இது தென்னிந்தியா முழுவதும் பெயர்பெற்ற ஒரு நடன வகையாகும். ஆந்திர மாநிலத்தின் கிருஷ்ணா மாவட்டத்திலுள்ள குச்சிபுடி என்னும் கிராமத்தின் பெயராலேயே இது அழைக்கப்படுகின்றது.

கருநாடக இசையோடு இவ்வகை நடனம் ஆடப்படுவது வழக்கமாகும். அதோடு மிருதங்கம், வயலின், புல்லாங்குழல் மற்றும் தம்புரா ஆகிய இசைக்கருவிகளும் பயன்படுத்தப்படலாம். இது 7ஆம் நூற்றாண்டின் இறுதிப்பகுதியில் புகழ்பெறத்தொடங்கியது.

## வரலாறு
நெடுங்காலமாக தேவதாசிகள் இந்த நாட்டிய நாடகத்தை ஆந்திராவின் கோவில்களில் ஆடிவந்தார்கள். காலப்போக்கில் சமுதாய மாற்றத்தோடு தேவதாசி முறை இல்லாதொழியவே இடைக்காலத்தில் பிராமணர்களால் இது வளர்க்கப்பட்டதாகச் சொல்லப்படுகிறது. அக்காலத்தில் இது பல பாத்திரங்களைக் கொண்ட நாட்டிய நாடகமாக, ஆண்களாலேயே ஆடப்பட்டதாகத் தெரிகிறது.

தற்காலத்தில் ஆடப்படும் **குச்சிப்புடி** ஆரம்பகாலத்திலிருந்ததிலும், பெருமளவு வேறுபட்டுள்ளது. இன்று இந்த நடனம் தனிநபர் ஆட்டமாகப் பெரும்பாலும் பெண்களால் ஆடப்படுகிறது. இந்த ஆட்டம் பெரும்பாலும், சமயத்தொடர்புள்ள புராணக் கதைகளையே கருப்பொருளாகக் கொண்டுள்ளன. துரித பாத அசைவுகளையும், லாவகமான உடலசைவுகளையும் அடிப்படையாகக் கொண்டது இந்த நடனம்.

நாட்டிய நாடகம் மூலம் மக்களுக்கோ, அரசுக்கோ ஒரு செய்தியைத் தரும் ஊடகமாகவும் இந்த குச்சிப்புடி நடனம் செயற்பட்டிருக்கிறது. ஒரு சமயம் நரச நாயக்கர் மன்னராக இருந்தபோது, வரிச்சுமையினால் மக்கள் படும் அவதியை மன்னர் பார்வைக்கு அரசவையில் இருந்த குச்சிப்புடி கலைஞர்கள் கொண்டு சென்றனர். மன்னனும் நிலைமையை உணர்ந்து மக்கள் துயர் தீர்த்தானாம்.

## இசைக்கருவிகள்
இந்த நாட்டிய இசையில் கருவிகளாக ஹார்மோனியம், கஞ்சீரா, புல்லாங்குழல், வீணை மற்றும் வயலின் பயன்படுத்தபடுகிறது. மேலும், வாய்ப்பாட்டு பாடுபவர் கர்நாடக சங்கீதத்தில் பாட்டுப்பாட, நட்டுவனார் ஜதி சொல்ல, குச்சிப்பிடி நடனம் அரங்கேறும்.

## நடனமுறை
குச்சிப்பிடி நடனத்தின் அங்கங்கள் நிருத்தம், நிருத்யம் மற்றும் நடனம் ஆகும். நிருத்தம் தீர்மானங்களையும், ஜதிகளையும் கொண்டது. நிருத்யம் என்பது பாடல் பகுதி. நடனம் என்பது முக பாவனைகள் மற்றும் கை முத்திரைகளை அடக்கியது ஆகும். நடனத்தில் ஒரு பகுதியாக வெண்கலத் தாம்பாளத்தின் விளிம்பின்மீது நின்றுகொண்டு ஆடுவதுண்டு. இந்தப் பகுதிக்கு பெயர் 'தரங்கம்' ஆகும். சில சமயம் தண்ணீர்ப் பானையுடனும் ஆடுவதுண்டு.

## மேற்கோள்கள்



பகுப்பு:ஆந்திரப் பண்பாடு
பகுப்பு:ஆந்திரா நாட்டியம்
பகுப்பு:நடன வகைகள்
பகுப்பு:இந்திய நடனங்கள்
பண்

**பண்** என்பது இசையின் அடிப்படை வடிவங்களில் ஒன்று. முறைப்படி இசையொலிகளை வகைப்படுத்தி, அவ்வொலிகளால் பல்வேறு இசைப்போக்குகளுடன் உள்ளத்தில் ஓருணர்வு ஓங்க அமைக்கப்படுவது பண். இசையொலிக் கூறுகள் சுரம் என்றும், நரம்பு என்றும் (ஒரோவொருக்கால் துளை என்றும்) வழக்கப்படும்.

2500 ஆண்டுகளுக்கும் மேலாக பண் இசை தமிழகத்தில் இருந்துவந்துள்ளது. தொன்றுதொட்டு இருந்துவரும் முத்தமிழ் என்பதில் உள்ள இசைத்தமிழ்தான் பண்ணிசை. தற்காலத்தில் தென்னிந்திய கருநாடக இசை மற்றும், இந்துஸ்தானி இசைகளில் வழங்கும் இராகங்கள் என்பது பண்ணிற்கு ஏறத்தாழ இணையான ஒரு வடிவம். தேவாரப் பாடல்கள் பண்முறைகளிலே சுமார் 1000 ஆண்டுகளாகப் பாடப்பட்டுவருகின்றன. உலகிலேயே தாளத்தோடும் பண்ணோடும் ஆழ்பொருள் பொதிந்த இசைப்பாடல்களாய்ப் பல்லாயிரக்கணக்கான  பாடல்கள் காலத்தால் முற்பட்டு உள்ளது தமிழிசையில் உள்ள தேவாரப்பாடல்களே. கி.பி. 7-9 ஆம் நூற்றாண்டுகளில் எழுந்த தேவாரத்தில் அப்பர், திருஞானசம்பந்தமூர்த்தி நாயனார், சுந்தரர் ஆகிய மூவர் பண் அமைத்துப் பாடிய பாடல்கள் மட்டுமே 9295 பாடல்கள் ஆகும். உலகில் வேறு எந்த மொழியிலும் இசை இப்படி வளமாக வளர்ந்த நிலையில் இருப்பதாகத் தெரியவில்லை. தேவாரப் பாடல்கள், வழிவழியாய் வரும் பழந்தமிழ் இசையின் பண்பாட்டில் வளர்ந்த ஒன்று. கி.மு. 200 - கி.பி. 200 ஆகிய நூற்றாண்டுகளில் எழுந்த சங்க இலக்கியத்தில் பண்களைப் பற்றிப் பல குறிப்புகள் உள்ளன. இக்குறிப்புகள் அக்காலத்தில் இருந்த இசையின் நுட்பம், வளர்ச்சி பற்றித் தெளிவாக உணர்த்துகின்றன. பண்பற்றிய செய்திகட்கொண்ட மறைந்த இசை நூல்கள் பலவற்றைப் பற்றியும் அறியமுடிகின்றது. கி.பி. 200 - கி.பி. 400 நூற்றாண்டுகளுக்கு இடைப்பட்ட காலத்தில் எழுந்ததாகக் கருதப்படும் சிலப்பதிகாரத்தில், பண்களைப்பற்றி விரிவான குறிப்புகள் உள்ளன. சிலப்பதிகாரத்தின் உரையாசிரியர்கள் தரும் விளக்கங்களினால், பண்ணிசையின் மிக வளர்ந்த நிலையும், இசை, நடன நிகழ்ச்சிகளின் வளர்ச்சியடைந்த நிலையையும் தெளிவாக விளங்குகிறது.

பண்கள் மொத்தம் 103 என்று குறிப்பிடப்பட்டுள்ளன. தேவாரத்திலும் திருமுறைகளிலே குறிக்கப்பட்டுள்ள 24 பண்களைக் கீழே காணலாம். அவற்றுக்குச் சமமான தற்கால இராகங்கள் அருகே  தரப்பட்டுள்ளன. 


**பண்**
**இராகம்**
**தேவாரம்**


 நட்டபாடை நாட்டை "நத்தார்படை ஞானன்"
 கொல்லி    நவரோஸ்எல்லையில் புகழானனும்  இமை
 இந்தளம்  மாயாமாளவகௌளமுன்னிய கலைப்பொருளும்
 குறிஞ்சி  ஹரிகாம்போதிகல்லால் நிழல்மேய கறைசேர்
 செந்துருத்தி  மத்யமாவதி
 யாழ்முறி  அடானா---
 சீகாமரம்  நாதநாமக்கிரியாசூலப் படையானை
 நட்டராகம் பந்துவராளிஇத்தனையாம் ஆற்றை அறிந்திலேன்
 தக்கராகம்  காம்போதிமடையில் வாளை பாய மாதரார்
 பழந்தக்கராகம்  சுத்தசாவேரிகொல்லை முல்லை நகையின்
 பழம்பஞ்சுரம்  சங்கராபரணம்கண்ணனும் நான்முகன் காண்
 தக்கேசி  காம்போதிபரக்கும் பெருமை இலங்கை என்னும்
 செவ்வழி  யதுகுல காம்போதிபொடிகள் பூசிப் பல
 பியந்தைக் காந்தாரம்  நவரோஸ்அன்ற வான்நிழல் அமர்ந்து
 காந்தாரம் நவரோஸ்உறவியும் இன்புறு சீரும்
 காந்தார பஞ்சமம்  கேதாரகௌளைமந்திர மறையவை
 கொல்லிக்கௌவானம்  நவரோஸ்நஞ்சியிடையின்று
 கௌசிகம்  பைரவிவாழ்க அந்தணர் வானவர்
 பஞ்சமம்  ஆகிரிபொடிதனை பூசும் மார்பில்
 சாதாரி  பந்துவராளிசெந்தமிழர் தெய்வமறை நாவர்
 புறநீர்மை  பூபாளம்சீருறு தொண்டர் கொண்டடி 
 அந்தாளக்குறிஞ்சி  சாமாகல்லூர்ப் பெருமணம் வேண்டா கழுமலம்
 மேகராகக் குறிஞ்சி நீலாம்பரிநீறுசேர்வதொர் மேனியர்
 வியாழக் குறிஞ்சி  சௌராஷ்டிரம்பந்தத்தால் வந்தெப்பால்

பகுப்பு:பண்
புஜைரா

**புஜைரா** (*Fujairah*) என்பது ஐக்கிய அரபு அமீரகத்தின் ஏழு அமீரகங்களுள் ஒன்று. அந்த அமீரகத்தின் ஒரே நகரமும் அதே பெயரிலேயே அழைக்கப்படுகிறது. நாட்டின் கிழக்குக் கரையில் முழுமையாக அமைந்துள்ள ஒரே அமீரகம் இதுவேயாகும்.
thumb|377x377px|ஃபுஜைராவின் சூரிய அஸ்தமனம்

பகுப்பு:ஐக்கிய அரபு அமீரகம்
கோர்பக்கான்

**கோர்பக்கான்** (****) ஐக்கிய அரபு அமீரகத்தின் ஏழு அமீரகங்களிலொன்றான சார்ஜாவின் ஒரு பகுதியாகும். இந்த நகரம், நாட்டின் கிழக்குக்கரையில் அமைந்துள்ளது. இதன் கடற்கரைப்பகுதிகள் கண்ணுக்கு அழகான காட்சிகளைக் கொண்டவை. மேற்குக்கரையிலுள்ள முக்கிய நகரங்களைப்போலன்றி, மலைப்பாங்கான நிலத்தோற்றத்தைக் கொண்டது இப்பகுதி. கோர்பக்கான் துறைமுகம் நாட்டின் கிழக்குக்கரையில் அமைந்துள்ள முக்கிய துறைமுகங்களுள் ஒன்றாகும். புசைரா நகரத்திற்கு அடுத்தபடியாக இரண்டாவது பெரிய கிழக்குக் கடற்கரைப் பகுதியாக உள்ளது.

இதன் அழகிய கடற்கரை, நாட்டின் சந்தடி மிக்க நகரப் பகுதிகளிலிருந்து அமைதி வேண்டும் ஏராளமான சுற்றுலாப்பயணிகளைக் கவர்கின்றது.

## மேற்கோள்கள்

## வெளி இணைப்புகள்

*Khorfakkan - Government of Sharjah

பகுப்பு:ஐக்கிய அரபு அமீரகம்
துபாய் கடைவல விழா

**துபாய் கடைவல விழா**வில், (*Dubai Shopping Festival*) "குளோபல் வில்லேஜ்" என்று ஆங்கிலத்தில் அறியப்படும் உலகக் கிராமம் ஒரு துபாயின் சுற்றுலாத் துறையின் முக்கியமான அங்கமாகும். ஆசியா, ஆபிரிக்கா, அமெரிக்கா, ஐரோப்பா முதலிய உலகின் பல பகுதிகளிலிருந்தும் கொண்டுவரப்படுகின்ற பலவகையான உற்பத்திப் பொருட்களும், கலை நிகழ்ச்சிகளும் இங்கே ஒரு சேரக் காட்சியளிக்கின்றன.

ஒவ்வொரு ஆண்டும், முன்னைய ஆண்டிலும் அளவிலும் தரத்திலும் வளர்ச்சியடைந்து செல்லும் இது, 2004 ஆம் ஆண்டில் 58 நாடுகளின் காட்சியகங்களைக் கொண்டுள்ளது. ஓவ்வொரு ஆண்டும், இந்நாடுகள் தங்கள் தங்கள் நாடுகளின் கலாச்சாரங்களைப் பிரதிபலிக்கும் வகையில், புத்துப்புதுக் கருத்து வடிவங்களைக் கொண்டு, இந்தத் தற்காலிகக் கட்டிடங்களைக் கண்கொள்ளாக் காட்சியாகத் தருகின்றன. 2003 ல், ராஜஸ்தான் கட்டிடக்கலைப் பாணியைத் தழுவி உருவாக்கப்பட்ட இந்தியக் காட்சியகம், சிறந்த காட்சியகமாகத் தெரிவுசெய்யப்பட்டது. 2004 ல், இந்தியக் காட்சியகம் கேரளத்தின் பாணியைத் தழுவியுள்ளது.

இந்த விழா நடைபெறும் ஒரு மாதகாலம் முழுதும், நாட்டின் பல பகுதிகளிலிருந்தும், வெளிநாடுகளிலிருந்தும் வந்து குவியும் மக்களுக்கு இந்த உலகக் கிராமம் ஒரு முக்கிய இலக்காகும். இந்தியா, பாகிஸ்தான், சீனா, சிங்கப்பூர், எகிப்து, சிரியா, தாய்லாந்து, லெபனான் போன்ற நாடுகளின் காட்சியகங்களுக்குள் மக்கள் கூட்டம் நிரம்பி வழியும். அதுபோல வித்தியாசமான கைப்பணிப் பொருட்களால் நிறைந்திருக்கும் ஆபிரிக்க நாடுகளின் காட்சியகங்களும் மக்களைப் பெருமளவில் கவர்கின்றன.

ஒவ்வோராண்டும் இந்தியா தனது காட்சியகத்தில் பிரத்தியேகமாக அமைக்கப்படும் அரங்கில் கலைநிகழ்ச்சிகளை நடத்திவருகிறது. இதேபோல் வேறும் பல நாடுகள் தங்கள் தங்கள் கலாச்சாரங்களைப் பிரதிபலிக்கும் கலை நிகழ்ச்சிகளை நடத்துகிறார்கள்.

## உசாத்துணை
* துபாய் சாப்பிங்க் விழா 

பகுப்பு:ஐக்கிய அரபு அமீரகம்
தீரசங்கராபரணம்

**சங்கராபரணம்** (அல்லது **தீரசங்கராபரணம்**) கருநாடக இசை முறையில் 29 ஆவது மேளகர்த்தா அல்லது ஜனக இராகமாகும். விரிவான ஆலாபனைக்கு இடம் தரும் இராகம். இந்துஸ்தானி இசையில் *பிலாவல் தாட்* என்றழைக்கப்படுகிறது. பண்டைய தமிழிசைப் பண்களில் **பழம்பஞ்சுரம்** என்னும் பெயருடன் அழைக்கப்படுகிறது.

## இலக்கணம்
thumb|right|250px|சங்கராபரணம் சுரங்கள் C யிலிருந்து தொடக்கம்

* **பாண** என்று அழைக்கப்படும் 5வது வட்டத்தில் (சக்கரத்தில்) 5வது மேளம். கடபயாதி திட்டத்தின் படி *தீரசங்கராபரணம்* என்று அழைக்கப்படுகிறது.
* இந்த இராகத்தில் வரும் சுரங்கள்: ஸட்ஜம், சதுஸ்ருதி ரிஷபம்(ரி2), அந்தர காந்தாரம்(க3), சுத்த மத்திமம்(ம1), பஞ்சமம், சதுஸ்ருதி தைவதம்(த2), காகலி நிஷாதம்(நி3) ஆகியவை.

## சிறப்பு அம்சங்கள்
* இதன் மத்திமத்தை பிரதி மத்திமமாக மாற்றினால் இராகம் மேசகல்யாணி ஆகும்.
* இது ஒரு மூர்ச்சனாகாரக மேளம்.
* கிரக பேதத்தின் வழியாக இந்த மேளத்தின் ரி, க, ம, ப, த ஆகிய சுரங்கள் முறையே கரகரப்பிரியா, ஹனுமத்தோடி, மேசகல்யாணி, ஹரிகாம்போஜி, நடபைரவி ஆகிய மேளங்களைத் தோற்றுவிக்கின்றன.

## உருப்படிகள்
*கிருதி	: எதுட நிலிசிதே		: ஆதி		: தியாகராஜர்.
*கிருதி		: எந்துகு பெத்தலவலெ	: ஆதி		: தியாகராஜர்.
*கிருதி		: மநஸு ஸ்வாதீநமைந	: ரூபகம்	: தியாகராஜர்.
*கிருதி		: ஸுந்தரேஷ்வராய	: ரூபகம்	: முத்துசுவாமி தீட்சிதர்.
*கிருதி		: ஸ்ரீ கமலாம்பிகயா	: ரூபகம்	: முத்துசுவாமி தீட்சிதர்.
*கிருதி		: ஸரோஜதள நேத்ரீ	: ஆதி		: சியாமா சாஸ்திரிகள்.
*வர்ணம்        :சலமே                  :கண்ட ஜாதி அட தாளம்: சுவாதித் திருநாள்

## ஜன்ய இராகங்கள்
* பல ஜன்ய இராகங்களைக் கொண்ட மேளகர்த்தா.




**எண்**
**பெயர்**
**ஆரோகணம்**
**அவரோகணம்**



1
அடாணா
ஸரிமபநிஸ்
ஸ்நிதாபமகாரிஸ



2
ஆரபி
ஸரிமபதஸ்
ஸ்நிதபமகரிஸ



3
கதனகுதூகலம்
ஸரிமதநிகபஸ்
ஸ்நிதபமகபமகரிஸ



3
கருடத்வனி
ஸரிகமபதநிஸ்
ஸதபகரிஸ்



4
கன்னடா
ஸகமபமதனிஸ்
ஸ்நிஸ்தபமகமரிஸ



5
கஜவர்த்தனி
ஸகமதநிஸ்
ஸ்தபமகரிஸ



6
குறிஞ்சி
(த)ஸரிகமபத
தபமகரிஸ(த)



7
கேதாரம்
ஸமகமபநிஸ்
ஸ்நிபமகஸரிகஸ



8
கோலாகலம்
ஸபமகமபதநிஸ்
ஸ்நிதபமகரிஸ



9
கௌடமலாரு
ஸரிமபதஸ்
ஸ்நிதமகரிஸ



10
சாயாசிந்து
ஸரிமபதஸ்
ஸ்தபமகரிஸ



11
சிந்துமந்தாரி
ஸரிகமபஸ்
ஸ்நிதபகமதபமரிஸ



12
சுத்தசாவேரி
ஸரிமபதஸ்
ஸ்தபமரிஸ



13
சுத்தவசந்தம்
ஸரிமபதநிஸ்
ஸ்நிதபமதமகஸ



14
தேவகாந்தாரி
ஸரிகரிமபதநிஸ்
ஸ்நித.பமகரி.ஸ



15
நவரோஜ்
பதநிஸ்ரிகமப
மகரிஸநிதப



16
நளினகாந்தி
ஸகரிமபநிஸ்
ஸ்நிபமகரிஸ



17
நீலாம்பரி
ஸரிகமபநிதநிஸ்
ஸ்நிபதநிபமகரிகஸ



18
பிலகரி
ஸரிகபதஸ்
ஸ்நிதபமகரிஸ



19
பூர்ணசந்த்ரிகா
ஸரிகமபதபஸ்
ஸ்நிபதபமகரிஸ



20
பேகடா
ஸகரிகமபதநிதபஸ்
ஸ்நிதபமகரிஸ



21
பேஹாக்
ஸகமபநிதநிஸ்
ஸ்நிதபமகமக.ரிஸ்



22
விவர்தனி
ஸரிமபஸ்
ஸ்நிதபமகரிஸ



23
ஹம்சத்வனி
ஸரிகபநிஸ்
ஸ்நிபகரிஸ



24
சனரஞ்சனி
ஸரிகமபதநிஸ்
ஸ்தபமரிஸ




## மேற்கோள்கள்

## வெளி இணைப்புகள்
* Tanam-Thillana in Raga Shankarabharanam - டி. எம். கிருஷ்ணாவின் வாய்ப்பாட்டுக் காணொலி

பகுப்பு:மேளகர்த்தா இராகங்கள்
கோலங்களின் வகைகள் பட்டியல்

right|thumb|400px|பாம்புக் கோலம்

## கம்பிக் கோலங்கள்
* பாம்புக் கோலம்
* தாமரைக் கோலம்

## புள்ளிக் கோலங்கள்
### நேர்ப்புள்ளிக் கோலங்கள்
* புள்ளிகளை இணைத்தல்
** தொட்டில் கோலம்
* புள்ளிகளிடையே வரைதல்
** தேர்க் கோலம்
** துளசி மாடம்
** குத்து விளக்குக் கோலம்

### ஊடுபுள்ளிக் கோலங்கள்
* புள்ளிகளை இணைத்தல்
** வில்வ இலைக் கோலம்
** பாகல் இலைக் கோலம்
* புள்ளிகளிடையே வரைதல்

### பிற புள்ளிக்கோலங்கள்
*புள்ளிகளை இணைத்தல்
** இதயக்கமலம்

## இவற்றையும் காணவும்
* திருக்குளம்
* கோலம்-8

## வெளி இணைப்புகள்
* சில கோலங்களுக்கான வரையும் முறைகள் 
* கோலசுரபி - கோலம் உருவாக்கும் இணைய செயலி

பகுப்பு:கோலங்கள்
வில்வ இலைக் கோலம்

[thumb|300px|16 இலிருந்து 7 வரை ஊடுபுள்ளிகள் <br>[புள்ளிகள் நேர்கோடுகளால் இணைப்பு]]

இது மிகப்பரவலாக அறியப்பட்டதும், பொதுவாகப் பெருமளவில் பயன்படுத்தப்படுவதுமான ஒரு கோலமாகும். மிகச் சிறிய ஐந்து புள்ளிக் கோலத்திலிருந்து, விரும்பியபடி எந்த அளவுக்கும் பெரிதாக்கிக் கொண்டு செல்லக்கூடிய இலகுவான கோலங்களில் இதுவுமொன்று. நிறப் பொடிகளால் நிரப்பி அழகு படுத்துவதற்கும் மிகவும் ஏற்றது.

## இவற்றையும் பார்க்கவும்
* கோலம்
* கோலங்கள் - சில மாதிரிகள்

## மேற்கோள்

பகுப்பு:கோலங்கள்
பாகல் இலைக் கோலம்

thumb|400px|15 இலிருந்து 5 வரை ஊடுபுள்ளிகள், புள்ளிகள் நேர்கோடுகளாலும், வளைகோடுகளாலும் இணைப்பு

**பாகல் இலைக் கோலம்** பாகற்கொடியின் இலைகளை ஒத்த வடிவங்களைக் கொண்டு வரையப்படும் ஒரு கோலம் ஆகும். அருகில் உள்ள படம் 15 புள்ளிகளில் தொடங்கி, ஊடுபுள்ளிகளாக ஒன்றுவரை புள்ளிகள் இட்டு வரையப்பட்ட கோலம் ஒன்றைக் காட்டுகிறது. புள்ளிகள் நேர்கோடுகளாலும், வளைகோடுகளாலும் இணைக்கப்படுகின்றன. 

## அடிப்படை அலகு
இக் கோல வடிவத்தின் அடிப்படை அலகு, ஒன்பது புள்ளிகளுடன் தொடங்கி வரையப்படக்கூடியது. ஒரு அலகில், ஆறு இலைகள் ஒரு வளையம் போல் இணைந்த அமைப்பு உள்ளது. இவ்வளையத்தின் நடுவில் ஒரு நட்சத்திர வடிவம் உள்ளது. மையத்தில் உள்ள தனிப் புள்ளியைச் சுற்றி ஒரு சிறு வட்டம் வரையப்படும்.

## நான்கு அலகுகள்
இங்கே காட்டப்பட்டுள்ள கோலம் இத்தகைய நான்கு அலகுகள் இணைந்த வடிவமாகும். மேலும் அலகுகளை இணைப்பதன்மூலம் இதனை வளர்த்துச் செல்ல முடியும். 

## இவற்றையும் பார்க்கவும்
* கோலம்
* கோலங்கள் - சில மாதிரிகள்

## மேற்கோள்

பகுப்பு:கோலங்கள்
தேர்க் கோலம்

இது இவ்வகைக் கோலத்துக்கு ஒரு எடுத்துக்காட்டு ஆகும். இது கோயில்களில் பயன்படுத்தப்படுகின்ற தேரின் வடிவத்தைப் போல் வரையப்பட்டது. கோலம் போடுபவர்கள் தமது கற்பனை வளம், கால அவகாசம், இட வசதி என்பவற்றுக்கு அமைய இக் கோலத்தின் அளவு, வடிவம் என்பவற்றைத் தேவைக்கேற்ப மாற்றுவதன் மூலம் பல வகைத் தேர்க் கோலங்களை உருவாக்குகிறார்கள்.

## இவற்றையும் பார்க்கவும்
* கோலம்
* கோலங்கள் - சில மாதிரிகள்

## மேற்கோள்

பகுப்பு:கோலங்கள்
கோலம்-8

thumb|400px| "+" அடையாளங்கள் 7 X 7 வரிசைகள், புள்ளிகள் வளைகோடுகளால் இணைப்பு

## அழகிய கோலம்
குறைந்த நேரத்தில் இலகுவாக வரையக்கூடிய அழகிய கோலம். புள்ளிகளில்லாத வேறு குறியீடுகளை உபயோகப்படுத்தும் கோலங்களில் இதுவுமொன்று. அளவும், வடிவமும் வேண்டியபடி மாற்றிக்கொள்ளப்படக் கூடியது.

## இவற்றையும் பார்க்கவும்
* கோலம்
* கோலங்கள் - சில மாதிரிகள்

## மேற்கோள்

பகுப்பு:கோலங்கள்
பனையிலிருந்து பெறப்படும் பயன்கள்

thumbnail|பனை மரத்தினால் செய்யப்பட்ட கதவு மாதிரி
பனையின் பல்வேறு பகுதிகளிலும் இருந்து பலவகையான பயன்களை மக்கள் பெறுகிறார்கள். பனையிலிருந்து ஏராளமான உற்பத்திப் பொருட்கள் தயாரிக்கப்படுகின்றன. முற்காலத்தில் தயாரித்துப் பயன்படுத்தப்பட்ட எத்தனையோ பொருட்கள் நவீன மாற்றீடுகளுக்கு இடம் கொடுத்து ஒதுங்கிக் கொண்டன. பனையிலிருந்து பல உப உணவுப்பொருட்கள் தயாரிக்கப்படுகின்றன. இவற்றில் மனிதர்களின் உணவும், விலங்குகளின் உணவும் அடங்கும். உணவுப்பொருட்கள் மட்டுமல்லாது கட்டடப் பொருட்கள், அலங்காரப் பொருட்கள், வீட்டு உபயோகப் பொருட்கள் என பல பொருட்கள் பனையிலிருந்து தயாரிக்கப்படுகின்றன.

## உணவுப்பொருட்கள்
thumb|right|190px| '''பனைவெல்லங்களில் ஒன்று''' - மேற்புறத் தோற்றம்
thumb|right|190px| '''பனைவெல்ல வகைகளில் ஒன்று''' - அடிப்புற தோற்றம்
* நுங்கு
* பனம் பழம்
** பூரான்
** பனாட்டு – (பனை + அட்டு) பனம்பழத்தைப் பிழிந்து எடுத்து உலரவைத்து செய்யப்படும் பொருள்.
** பாணிப்பனாட்டு
** பனங்காய்ப் பணியாரம்
* கள்ளு
** பனங்கள்ளு
** பனஞ்சாராயம்
** வினாகிரி
* பதநீர்
** பனங்கட்டி = கருப்பட்டி =  **பனைவெல்லம்.**
** சில்லுக் கருப்பட்டி
** பனங்கற்கண்டு
** பனஞ்சீனி (பனை வெல்லம்)
* பனங்கிழங்கு
** ஒடியல்
*** ஒடியல் புட்டு
*** ஒடியல் கூழ்
** புழுக்கொடியல்
* முதிர்ந்த ஓலை
** விலங்கு உணவு
* குருத்து

## உணவுப்பொருள் அல்லாதவை
right|thumb|150px|பனைப் பொருட்கள் கடை
thumb|right|150px|பனை ஓலைச் சுவடிகள்
[right|150px|thumb|[கடகம்]]
right|150px|thumb|பனை ஓலைத் தொப்பி
* குருத்தோலை
** சுவடிகள்
thumb|பனையோலைப் பெட்டி செய்தல்
### வீட்டுப்பயன்பாட்டுப் பொருட்கள்
* பனையோலை
**alt=அலங்காரப்பொருள்|thumb|பனையோலை கைத்தொழில்பெட்டி
** நீற்றுப் பெட்டி
** கடகம்
**பனைப்பாய்
** கூரை வேய்தல்
** வேலியடைத்தல்
** உமல்
** விசிறி

படிமம்:Plam-leaf mat, Tamil Nadu472.jpg|பனைப்பாய்
படிமம்:Plam-leaf mat,a portion Tamil Nadu473.jpg|பாயின் பின்னல்
படிமம்:Vyzos.2007-08-15.jpg|பனையோலைக் காலணி

thumb|பனையோலைப் பெட்டி

### விவசாயப் பயன்பாட்டுப் பொருட்கள்
* கிணற்றுப் பட்டை
* எரு
* துலா

### அலங்காரப் பொருட்கள்
* பனம் மட்டை
** வேலியடைத்தல்
** நார்ப் பொருட்கள்
** தட்டிகள் பின்னல்

### உணவு உண்ணப் பயன்படும் பொருட்கள்
* பிளா
* ஓலை நட்டி

### வேறு பயன்பாடுகள்
* கங்குமட்டை
** தும்புப் பொருட்கள்
** விறகு
* மரம்
** கட்டிடப்பொருட்கள்
** தளபாடங்கள்
* பனம் விதை
** எரிபொருள்
* பனம் சவர்க்காரம்

பகுப்பு:பனையியல்
பைசண்டைன் கட்டிடக்கலை

**பைசண்டைன் கட்டிடக்கலை** (Byzantine architecture) என்பது, பைசண்டைன் பேரரசு காலத்தில் உருவாகி வளர்ந்த ஒரு கட்டிடக்கலைப் பாணியாகும். கி.பி 330ல், கொன்ஸ்டண்டைன், உரோமப் பேரரசின் தலைநகரத்தை பைசண்டியத்துக்கு மாற்றியதுடன் பைசண்டைன் பேரரசு உதயமானது. இந்த *பைசண்டியம்* என்றபெயர் பின்னர் கொன்ஸ்டண்டினோப்பிள் என்று மாற்றப்பட்டது. தற்போது இதுவே இஸ்தான்புல் என வழங்குகிறது.

பளிங்குக் கற்கள் அல்லது அதன் வண்ணத்திலான கற்களினால் உள்புறம் வடிவமைக்கப்பட்டுள்ளது.மேலும், கல் மற்றும் செங்கற்களும் அதிகம் பயன்படுத்தப்பட்டுள்ளன.

ஆரம்பகால பைசண்டைன் கட்டிடக்கலை, உரோமக் கட்டிடக்கலையின் தொடர்ச்சியாகவே இருந்தது. இக் காலக் கட்டிடக்கலைக்கு உதாரணங்களாக, பைசண்டியம் சுவர்கள், யெரெபாட்டன் சரே என்பன விளங்குகின்றன.

thumb|250px|left|ஆரம்பகாலப் பைசண்டைன் கட்டிடக்கலைக்குச் சிறந்த எடுத்துக்காட்டான கொன்ஸ்டண்டினோப்பிளில் உள்ள 6 ஆம் நூற்றாண்டைச் சேர்ந்த ஹேகியா ஐரீன் தேவாலயம் - வெட்டுமுகப் படம்

அண்மைக் கிழக்கு நாடுகளின் கட்டிடக்கலைச் செல்வாக்கினால், படிப்படியாகப் புதிய பாணியொன்று உருவாகத் தொடங்கியது. அத்துடன், கிறிஸ்தவ ஆலயக் கட்டிடக்கலையில் இன்றுவரை பின்பற்றப்படும், கிரேக்க சிலுவைக் கிடைப்பட வடிவம் பின்பற்றப்பட்டது. கற்களுக்குப் பதிலாகச் செங்கற்கள் பயன்படுத்தப்பட்டன. கிளாசிக்கல் ஒழுங்குகள் தாராளமாகப் பயன்படுத்தப்பட்டன. வளைவான அலங்காரங்களுக்குப் பதில் மொசைக்குகள் பயன்படுத்தப்பட்டன. குவிமாடங்களைத்(dome) தாங்குவதற்காகப் பெண்டெண்டிவ் என வழங்கப்படும் புதிய முறையொன்று அறிமுகம் செய்யப்பட்டது.

இறுதியில் பைசண்டைன் கட்டிடக்கலை, ரோமனெஸ்க் மற்றும் கோதிக் (Gothic) கட்டிடக்கலைகளுக்கு இடம் விட்டு ஒதுங்கியது. கிழக்கில் இது, ஆரம்பகால இஸ்லாமியக் கட்டிடக்கலையில் குறிப்பிடத்தக்க செல்வாக்கைக் கொண்டிருந்தது. டமாஸ்கஸில் உள்ள உம்மாயாட் பெரிய பள்ளிவாசல், மற்றும் ஜெரூசலத்தில் உள்ள டோம் ஒப் த ரொக் (Dome of the Rock) என்பன சிறந்த உதாரணங்களாகும்.

thumb|right|200px|பிரம்மாண்டமான பைசண்டைன் கட்டடக்கலையின் பல அம்சங்களைக் காட்டும் ஹேகியா சோபியாவின் உட்பகுதி.
பைசண்டைன் கட்டிடக்கலைக்குச் சிறந்த உதாரணங்களாக விளங்குவன:

தற்கால எகிப்தில்

* சென் கத்தறீன் மடாலயம், சினாய்

தற்கால கிரீசில்

* நியா மோனி கத்தோலிக்கொன், சியோஸ்
* புரோண்டோச்சியோன் மடாலயம், மிஸ்ட்ரா
* மவுண்ட் அத்தோஸ் மடாலயங்கள்

தற்கால இத்தாலியில்

* எக்சார்ச் மாளிகை, ரவேன்னா
* சன் மார்க்கோ டி வெனெஸியா
* டோர்செல்லொ பேராலயம், வெனிஸ்

தற்காலத் துருக்கியில்

* எல்ம்ஸ்லி கிலிசே, சப்பாடோசியா
* ஹேகியா சோபியா, இஸ்தான்புல்

தற்கால உக்ரேனில்

* சென். சோபியா, கீவ்

## மேற்கோள்கள்

பகுப்பு:கட்டிடக்கலை
பகுப்பு:கட்டிடக்கலைப் பாணிகள்